După 4 luni luni de discuții, negocierile între Sindicatul Vocea Noastră și conducerea Alpha Bank România au eșuat. Angajații băncii au cerut indexarea salariilor brute cu 8% și plăți compensatorii mai bune în cazul unor disponibilizări, mai ales că urmează preluarea UniCredit, conform notificării transmise către Inspectoratul Teritorial de Muncă al Municipiului București (ITM).
Vocea Noastră anunță declanșarea conflictului colectiv de muncă, cu luarea în considerare a dispozițiilor art. 126 lit. b) din Legea nr. 367/2022 privind dialogul social, cu modificarile si completarile ulterioare.
Potrivit sindicatului, conflictul colectiv de muncă s – a declansat cu prilejul negocierii contractului colectiv de muncă la nivel de unitate, obiectul acestuia constând în refuzul Angajatorului de a accepta revendicarile motivate ale salariatilor, precum si propunerile de solutionare a acestora formulate de sindicat, respectiv:
Ce revendicari au avut salariații :
a) Indexarea cu 8 % a salariilor de baza brute lunare cuprinse intre 10.001 – 20.000 lei brut/luna in anul 2024;
b) Plati compensatorii acordate în cazul concedierii salariaților pentru motive care nu țin de persoana lor astfel:
- 1 salariu de bază lunar brut pentru o vechime în Bancă mai mică de 1 an;
- 3 salarii de bază lunare brute pentru o vechime în Bancă între 1 an și 3 ani;
- 5 salarii de bază lunare brute pentru o vechime în Bancă între 3 ani și 5 ani;
- 6 salarii de bază lunare brute pentru o vechime în Bancă de 6 ani;
- 7 salarii de bază lunare brute pentru o vechime în Bancă de 7 ani;
- 8 salarii de bază lunare brute pentru o vechime în Bancă de 8 ani;
- 9 salarii de bază lunare brute pentru o vechime în Bancă de 9 ani;
- 11 salarii de bază lunare brute pentru o vechime în Bancă între 10 ani și 15 ani;
- 12 salarii de bază lunare brute pentru o vechime în Bancă de peste 15 ani.
Cum au motivat salariații revendicările
Sindicatul a solicitat ca această indexare salarială, în contextul economic existent, să fie acordată în mod diferențiat, în funcție de valoarea salariului de bază brut lunar al salariaților, astfel încât această creștere exprimată în procente să fie benefică pentru salariații cu salarii de bază mai mici, astfel încât scopul social să fie realizat, coroborat cu existenta unei rate a inflatiei ridicate si in anul 2024.
Mai mult decat atat, desi Angajatorul in raspunsul sau sustine ca a acordat o indexare de 9% in cursul anului 2023, omite sa precizeze ca aceasta se raporta la inflatia din anul 2022, a carei rata medie a fost de 13,8%.
I.b) Sindicatul a avut în vedere la stabilirea nivelului platilor compensatorii solicitate urmatoarele:
– existenta suficientelor rațiuni care să conduc la ideea că urmează ca Alpha Bank România S.A. să treacă prin transformări importante;
– ingrijorarile accentuate ale salariatilor in contextul fuziunii in privinta viitorului lor la nivelul Alpha Bank si incercarea de identificare a unor soluții care să atenueze impactul negativ pe care viitoare reorganizări le-ar putea avea aasupra lor;
– asigurarea sigurantei pentru fiecare salariat al Băncii, care, în situația în care s-ar pune problema unei reorganizări și și-ar vedea locul de muncă desființat, ar avea o compensație pentru activitatea pe care a prestat-o în Bancă, prin care consecințele negative ale rămânerii fără un loc de muncă, ar asigura o protectie pentru o perioadă;
– fidelitatea salariatului față de Angajator, concretizată în vechimea acestuia în Bancă, luând în considerare profitul obținut de Bancă din ultimii ani, profit care, evident, a fost obținut prin contribuția salariaților Băncii (de exemplu, în anul 2023 profitul net al Alpha Bank Romania S.A. a fost de 38 milioane EUR);
– nevoia stabilirii unei valori compensatorii în cazul în care pentru motive cu totul externe salariaților, aceștia rămân fără un loc de muncă, fiind o măsură socială echitabilă față de proprii salariați care slujesc prin activitatea lor interesele Băncii;
– mișcările existente în piața bancară, ce determină o reducere a ofertei locurilor de muncă în piața de specialitate și, implicit, șanse scăzute de reangajare în cazul unor desființări de posturi determinate de eventuale reorganizări;
– perioadă de timp pe care o implică o recalificare, perioadă în care salariații afectați de disponibilizare nu vor avea venituri.
Ce propuneri de solutionare au salariații astăzi
I.a) Indexarea cu 7,9 % a salariilor de baza brute lunare cuprinse intre 10.001 – 20.000 lei brut/luna in anul 2024;
I.b) Plati compensatorii acordate în cazul concedierii salariaților pentru motive care nu țin de persoana lor astfel:
- 1 salariu de bază lunar brut pentru o vechime în Bancă mai mică de 1 an;
- 2 salarii de bază lunare brute pentru o vechime în Bancă între 1 – 3 ani;
- 4 salarii de bază lunare brute pentru o vechime în Bancă între 3 ani și 5 ani;
- 5 salarii de bază lunare brute pentru o vechime în Bancă de 6 ani;
- 6 salarii de bază lunare brute pentru o vechime în Bancă de 7 ani;
- 7 salarii de bază lunare brute pentru o vechime în Bancă de 8 ani;
- 8 salarii de bază lunare brute pentru o vechime în Bancă de 9 ani;
- 9 salarii de bază lunare brute pentru o vechime în Bancă între 10 ani și 15 ani;
- 10 salarii de bază lunare brute pentru o vechime în Bancă de peste 15 ani.
Raspunsul Angajatorului la sesizarea sindicatului privind existenta premiselor declansarii conflictului de munca din data de 29.04.2024 nu a fost de natura sa solutioneze revendicarile salariatilor, spun reprezentanții sindicatului.
„Angajatorul mentinandu – si pozitia/propunerea, in privinta celor doua revendicari ale salariatilor ramase nesolutionate cu ocazia negocierilor colective motiv pentru care conflictul colectiv de munca a fost declansat in temeiul art. 126 din Legea nr. 367/2022 privind dialogul social, cu modificarile si completarile ulterioare”, precizeaza comunicatul.
Prima negociere intre bancă și sindicaliști a avut loc la inceputul anului
Sindicatul mai precizează că in prealabil, in conformitate si cu respectarea prevederilor art. 130 lit. a) din Legea nr. 367/2022 privind dialogul social, cu modificarile si completarile ulterioare , Sindicatul a notificat angajatorul cu privire la declansarea conflictului colectiv de munca (a se vedea Anexa I.5).
„La final, intelegem sa precizam ca negocierile colective au fost initiate la nivelul Alpha Bank Romania S.A. urmare a solicitarii Sindicatului din data de 20.12.2023 (a se vedea Anexa I.6) , prima intalnire de negociere a avut loc la data de 12.01.2024 (a se vedea Anexa nr. I.7) , termenul stabilit initial pentru negociere a fost prelungit de doua ori, iar la data de 03.04.2024 partile au constatat ca negocierile s-au incheiat si au esuat fara a exista un acord cu privire la toate revendicarile salariatilor si incheierea/semnarea unui Contract colectiv de munca, existand revendicari ale salariatilor nesolutionate. Intrucat exista semnat de catre parti doar primul proces-verbal al sedintei de negociere din data de 12 ianuarie 2024, depunem anexat transcriptul ultimei sedinte de negociere din data de 3 aprilie 2024, sedinta inregistrata cu acordul partilor (a se vedea Anexa I.8).
In raport de prevederile art. 131 din Legea nr. 367/2022 privind dialogul social, cu modificarile si completarile ulterioare, asa cum de altfel am mentionat in cuprinsul prezentei sesizari, regasiti atasate prezentei dovada indeplinirii cerintelor prevazute de art. 126 – 128 din actul normativ mentionat ( Anexa I.3 si I.4).
De asemenea, intelegem sa depunem lista nominala a persoanelor care au fost desemnate sa reprezinte Sindicatul in cadrul procedurii obligatorii de conciliere ( a se vedea Anexa I.9)”, se mai arata in materialul trimis pentru BankingNews.ro